Diari Oficial de la Generalitat Valenciana


Sumari del DOGV 1744, del 13-03-1992 (1992/824206)

DECRET 28/1992, de 2 de març, del Govern Valencià, pel qual s'accepta la cessió, a títol gratuït, de la propietat d'un solar de 6.763,50 m2 de superfície, situat al polígon 4 del sector C d'Altea, destinat a la construcció d'un institut de formació professional, realitzada per l'Ajuntament d'Altea.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/03/02/28/dof/vci/html**

### Dades del document

Número de DOGV
:   1744

Data del DOGV
:   13-03-1992

Secció del DOGV
:   DISPOSICIONS GENERALS

Número del document
:   1992/824206


Data del document
:   02-03-1992

Organisme emissor
:   Conselleria d'Economia i Hisenda

Tipus de document
:   Decret

Decret 28/1992, de 2 de març, del Govern valencià, pel qual accepta la cessió, a títol gratuït, de la propietat d'un solar de 6.763,50 m2 de superficie, situat al polígon 4 del sector C d'Altea, destinat a la construcció d'un institut de formació professional, realitzada per l'Ajuntament d'Altea.  
L'Ajuntament d'Altea, en les sessions plenàries realitzades els dies 15 de juliol i 27 de desembre de 1991, acordà la cessió gratuïta a la Generalitat Valenciana d'un solar situat en ' el polígon 4, sector C d'Altea, propietat d'aquest ajuntament.  
La cessió es realitza amb el fi determinant de construir-hi un institut de formació professional.  
A petició del Conseller de Cultura, Educació i Ciència, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i després de la deliberació del Govern valencià, en la reunió del dia 2 de març de 1992,  
DECRETE  
Article primer  
Acceptar la cessió a títol gratuït realitzada per l'Ajuntament d'Altea del solar de 6.763'50 m2 situat en el polígon 4, sector C, els límits del qual són: nord, finca N adjudicada al Sr. Pedro Santamaría Ferrer; finca M adjudicada a Francisca Barber Ripoll, i finca L adjudicada a María Mulet Sendra; sud, carrer de Santa Teresa; est, carrer de vianants; i oest, carrer de Benidorm.  
Consta inscrita en el Registre de la Propietat de Callosa d'En Sarrià al foli 102 del tom 708 d'arxiu, llibre 142 de l'Ajuntament d'Altea, finca núm. 18.160, inscripció lª.  
Article segon  
La cessió gratuïta efectuada comporta el compromís per part de la Generalitat Valenciana de construir-hi l?institut en el termini màxim de cinc anys i mantenir-ne la destinació durant els trenta anys següents.  
Article tercer  
El dret de propietat derivat de la cessió s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 2 de març de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI